Kuro purkštukai ir kiti automobilio komponentai gali natūraliai susidėvėti, tačiau įtakos gedimams turi ir tokie veiksniai, kaip degalų ir aušinimo skysčio kokybė. Dyzeliniai automobiliai yra jautrūs ir naudojant nekokybiškus degalus su priemaišomis ar gamintojo reikalavimų neatitinkantį aušinimo skystį, degalų sistema gali užsikimšti ar būti kitaip pažeista.
Dar vienas svarbus aspektas – kartais automobilių savininkai pamiršta, kad šaltuoju metų laiku turi būti naudojamas žieminis dyzelinas, skirtas minusinei temperatūrai. Naudojant netinkamą produktą, variklis gali neužsivesti ar apskritai sugesti.